
מתוך הספר נלחמות בצה"ל מאת אל"מ (במיל') רז שגיא

ר' לוחם קרקל מספר: 

"היינו יוצאים לסיור ומעשנים סמים לפני כן. הסגל לא היה מזהה את זה. לעמדות, הסגל לא היה עולה בכלל. את ה'בנגים' היו זורקים מלמעלה לתעלות הקשר. היתה גם חורשה בתוך המוצב, ששם היו שיחים שבהם גידלו את הגראס. היו אחדים שעישנו בראש מורם ובגלוי ואומרים שזה טבק. והמ"מ מאשר שזה טבק, למרות שהמעשן היה מסטול, עייף ורדום כל הזמן. היינו מפספסים כל הזמן הברחות מתוך הזלזול במשימה. חלק מהגששים הבדואים היו מתעסקים [מקיימים יחסי מין] עם הבנות של הפלוגה. הרקע שחלק מהחיילים בא ממנו, היה כל כך קשה, שאפילו עם בדואים היו עניינים מיניים. אווירה של זנות. אני לא האמנתי שבצבא תהיה מציאות כזו של סמים בהיקף כזה. לא היו מוכרים, אבל כל פעם מישהו היה מביא ומחלק לכולם. לא כל הפלוגה מעשנת. היו כאלו שאמרו אני לא נוגע"[footnoteRef:1].  [1:  ר'. לוחם קרקל בראיון אישי לתחקירן 'הפורום לחוסן צה"ל'. 2008. ] 

"היה מ"מ שהיה ידוע שהוא מתעסק עם אחת החיילות. הוא הוציא אותה לקורס מכי"ם ואז ניתנה לגיטימציה והם היו ביחד במוצהר. חברות שלה ידעו על זה, גם כשהיתה חיילת פשוטה. זה מקרה אחד מיני רבים. היו עוד הרבה מקרים של סגל עם חיילים וחיילות. בשלב מסוים בגלל שהמציאות היא שאתה נמצא איתן במקומות הכי שפלים שלהן: בוכות, מתלבשות, שירותים וכדומה אז אתה מאבד כל מחסום. גם בנות שהיו יותר עדינות התקלקלו בגלל המציאות הזו. ברור שהיו בנות שלא נכנסו לכל הדברים הללו. אמצעי מניעה היו נפוצים, והיה דיבור סביב זה. אם היה חסר, היו הולכים למכולות ביישובים וקונים. היה גן קטן, אנדרטה מול הש"ג ובנות יוצאות ופוגשות אנשים מהיישובים ומתעסקות איתם כולל יחסי מין. מדובר בבחורים צעירים, והיה אחד מבוגר שהיה קשור לביטחון של היישובים. הבנות היו פוגשות את הבחורים הללו בבריכה והיה נוצר קשר ואז היו באות אליהם לבסיס. מבחינת מוראל, היתה אווירה של גוש אחד, אבל תמיד בעירבון מוגבל. הבנים היו אומרים לבנות: 'את לוחמת, את בחרת, תתמודדי עם זה'. הבנים היו מורידים את התגים ביציאה הביתה, כדי שלא ידעו באיזה מקום בזוי הם משרתים. פדיחה"[footnoteRef:2].  [2:  מ'. לוחם קרקל בראיון אישי לתחקירן 'הפורום לחוסן צה"ל' 2009.] 



גם ללוחמים ולמפקדים הזוטרים בקרקל היה מה לומר בנוגע לשילוב הלוחמות: היחידה מוגדרת יחידת חי"ר קל, אבל: 
"לאחר שמתגלות עקבות בחול, מתחיל בדרך כלל מרדף שלעיתים נמשך שעות רבות ומתנהל רגלית. מרדף כזה מתבצע לעתים על פני עשרות קילומטר. במהלך מרדף שכזה בנחל צין, אחר עקבות של חודרים לארץ, לאחר כשבעה-שמונה קילומטר בשטח סלעי, הקשרית שלי 'נשברה' ולא יכלה להמשיך לסחוב את הקשר ולמלא את תפקידה. בשל כך, נאלצתי, תוך כדי המרדף, לעצור ולהעביר את מכשיר הקשר מגבה של הקשרית לגב שלי! חד משמעית אני קובע כי היא הורידה את קצב המרדף. מקרה נוסף היה כאשר על עמדת תשמוע (שהצבתי בשטח ואוישה על יד שתי לוחמות ולוחם) עלו ממש שני מבריחים. המבריחים הגיעו למרחק מטר בודד מהחייל והחיילות, שהיו כמובן מזוינים בכל האמל"ח הדרוש. בפועל, כוח התשמוע כשל במשימתו ואפשר למבריחים לברוח מהם בלי שעשה מעשה כלשהו ע"מ לעוצרם[footnoteRef:3]." בפעילות מבצעית באיו"ש (קו מכבים) "היתה התרעה על הגדר לפעילות פח"ע. הוקפצנו לתצפית ע"ג הג'יפ בסיור שני חבר'ה מקדימה ושני חבר'ה מאחורה. אני והנהג נשארנו לתצפת מקדימה. השניים מאחורה [היו] לוחם ולוחמת היו אמורים לאבטח לאחור, מחוץ לג'יפ. אבל האוטו קפץ ואני שואל אותו 'מה אתה עושה שם?' והוא אומר: 'כלום כלום רק בודקים אם הבגאז' נסגר.' הסתכלתי לאחור ואני רואה אותם תוך קיום יחסים מחוץ לג'יפ! ואתה נשאר עם הרגשה שאולי בכלל לא נעים להפריע"[footnoteRef:4].  [3:  מפקד מחלקה בגדוד, בראיון אישי לתחקירן 'הפורום לחוסן צה"ל'. דצמבר 2006. ]  [4:  שם. ] 





כיוון שקרקל הוגדרה יחידת חי"ר (קל), היא בסמכותו המקצועית של קצין חי"ר וצנחנים ראשי. בשנת 2005, ערך סא"ל בן ארצי ועדת בדיקה מטעם ראש תחצ"ן (תורת חי"ר צנחנים) בנוגע לכשירותו המבצעית של הגדוד. בסיכום הדו"ח של הוועדה קובע סא"ל בן ארצי כי עירוב לוחמים ולוחמות איננו רעיון טוב ויש להכיל את ההיגיון הצה"לי על יחידה זו. סא"ל ארצי ציין בדו"ח כי מצב "השילוב הראוי שונה לרעה באופן משמעותי ויש לבודד אותם משאר יחידות צה"ל ולא לערבם (כיחידים וכקבוצה, בסדיר או במילואים, בקורסים, במחנות ובעמדות) עם שאר החיילים". הדו"ח מתאר את המצב שהתגלה במוצב "עוזיה" – על אף שהרס"ג (רב-סמל גדודי) מקפיד על ההוראות להפרדה, ברגע שהוא הולך, הכול רגיל וחופשי. הסרס"פ (סגנית רב-סמל פלוגתי) של הפלחו"ד הנוכחי בגדוד נמצאת כל הזמן בחדרו של אחד הנגדים. הדו"ח כולל גם מעקב אחר הנשר מסיבות רפואיות, כדלהלן: 
"בעיות רפואיות ומנטליות במהלך מחצית השנה הראשונה של המסלול: קרוב ל 20 אחוז נשר רפואי כאשר יחס הבנות בנשר עומד על כ 85 אחוז. עבירות סמים לא תפסנו, אך בהחלט שמעתי כי היה שימוש בסמים גם בעמדות במהלך קו יטבתה מינואר 2003. יחסי מין בין החיילים והחיילות – שמעתי שהיו מקרים של קיום יחסי מין בין חיילים לחיילות מהפלוגה במוצבים השונים, אך לא תפסתי בשעת מעשה. כשתפסנו חייל וחיילת ישנים יחדיו, הם נשלחו לכלא לשבועיים"[footnoteRef:5]. [5:   סא"ל בן ארצי (עורך). ועדת בדיקה בנוגע לכשירותו המבצעית של הגדוד – דו"ח מסכם. מחלקת תחצ"ן – מקחצ"ר. 2005. ] 



